
Az ingatlanbérlést befolyásoló kontextuális és belső tényezők

A kutatás általános és széleskörű képet nyújt az ingatlanbérléssel kapcsolatos fogyasztói magatartásról, miközben az internális tényezők, valamint az észlelés és az első benyomás szerepét vizsgálja a fogyasztói döntésekben. A dolgozat három lépésben elemzi a vásárlási döntésre hatással lévő tényezőket. A szakirodalom feldolgozásával bemutatásra kerülnek a fogyasztói magatartás általánosan használt modelljei és értelmezési keretei. Ezt leszűkítve a tanulmány az attitűdbeli internális változók szerepére fókuszál, a kontextuális tényezők szerepét és hatását nem vizsgálja mélyebben. Az internális tényezők egymáshoz viszonyított szerepe mellett pedig bevezeti és elemzi az észlelés és az első benyomás bérlési magatartásra gyakorolt hatását. A szakirodalom bemutatásán és feldolgozásán túl a tanulmány vegyes, kvantitatív és kvalitatív elemeket is tartalmazó kutatási módszertannal igyekszik feltárni a kutatási kérdéseket. A két fókuszcsoportos interjú és az online megkérdezés vezérfonala a Stern-féle ABC-modell és a tervezett cselekvés elmélete alapján került összeállításra. A felvázolt tényezők relatív fontosságában mutatkoztak különbségek, illetve az első benyomás is kapcsolatba hozható ezekkel, viszont a dolgozat limitációi miatt, ezen kapcsolatok további kutatások alapját képezhetik.



